
ส่วนที่  3

สรุปผลการพัฒนาท้องถิ่นในปีที่ผ่านมา
องค์ประกอบ    
             ประกอบด้วย      
3.1  การสรุปสถานการณ์พัฒนา ( อาจเป็นการวิเคราะห์จุดแข็ง  จุดอ่อน             
       โอกาส  และอุปสรรค  )
3.2  การประเมินผลการนำแผนพัฒนาไปปฏิบัติในเชิงปริมาณ
3.3  การประเมินประสิทธิผลของแผนพัฒนาในเชิงคุณภาพ
3.1 การสรุปสถานการณ์พัฒนา ( อาจเป็นการวิเคราะห์จุดแข็ง  จุดอ่อน  โอกาสและ     
       อุปสรรค  )
	จุดแข็ง
	จุดอ่อน
	โอกาส
	อุปสรรค

	ด้านสภาพภูมิประเทศ

1. เขตพื้นที่ตั้งอยู่ใกล้จังหวัดยะลา
	1. เนื่องจากเป็นพื้นที่ในเขตอำเภอรามัน  ภาพลักษณ์ของตำบลติดกับปัญหาความไม่สงบในสามจังหวัดชายแดนภาคใต้
	1. พื้นที่เขตตำบลวังพญาอยู่ใกล้เขตบริเวณเมือง  จึงเหมาะสมต่อการลงทุนโดยเฉพาะการแปรรูปผลผลิตทางการเกษตร
	1. เกิดปัญหาความไม่สงบในพื้นที่สามจังหวัดชายแดนภาคใต้เป็นระยะอย่างต่อเนื่องตลอด 6 ปี   ที่ผ่านมา

	ด้านสภาพภูมิอากาศ

2. สภาพภูมิอากาศ  และปริมาณน้ำฝนเพียงพอตลอดปี
	2. เนื่องจากพื้นที่เป็นที่ราบและที่ลุ่ม  ปริมาณน้ำฝนในปีที่ผ่านมามีมาก  เกิดปัญหาดินทลายน้ำไหลผ่านพื้นที่ไร่สวนและบ้านเรือนของราษฎร
	2. เมื่อเกิดปัญหาสภาพน้ำท่วมดินทลายไหลผ่าน พื้นที่ไร่สวนและบ้านเรือนของราษฎรทำให้หน่วยงานต่าง ๆ เข้ามาให้ความช่วยเหลือบรรเทาความเดือดร้อนของราษฎรในระดับหนึ่ง
	2. เมื่อเกิดปัญหาน้ำท่วมดินทลายไหลผ่านพื้นที่ไร่สวนและบ้านเรือนของราษฎร  เส้นทางคมนาคมขาดการติดต่อหลายสายในเขตตำบล  ทำให้การช่วยเหลือค่อนข้างเกิดอุปสรรค  และช่วยเหลือได้ไม่ทั่วถึง  


	จุดแข็ง
	จุดอ่อน
	โอกาส
	อุปสรรค

	ด้านอาชีพ

3. พื้นที่ของตำบลมีระบบการคมนาคมที่น่าพอใจเนื่องจากมีถนนตัดผ่านทุกสาย
	3. ถนนในบางพื้นที่ยังไม่ได้มาตรฐานเท่าที่ควร เนื่องจากในฤดูฝนทำให้เกิดน้ำท่วมขังและทำให้ถนนพัง
	3. ถนนบางสายที่คาบเกี่ยวหลายตำบล สามารถขอรับการสนับสนุนดำเนินการจาก อบจ. ซึ่งเป็นหน่วยงานที่มีศักยภาพมากกว่าได้
	3. งบประมาณการดำเนินการมีจำนวนจำกัดและไม่เพียงพอต่อการก่อสร้างให้ทั่วถึงได้

	ด้านผลผลิตทางการเกษตร

4. พื้นที่ภาคการเกษตรมีความอุดมสมบูรณ์ทำให้มีผลผลิตทางการเกษตรเป็นหลัก เช่น ยางพารา ข้าว ผลไม้
	4. ประชาชนยังขาดความรู้ ทักษะในอาชีพและมาตรฐานฝีมือ ยังขาดความรู้และความสามารถในการจะนำผลผลิตไปแปรรูป
	4. สามารถส่งเสริมให้มีการสร้างงาน สร้างอาชีพใหม่ๆ ให้เกิดขึ้นในตำบลได้
	4. ขาดเทคโนโลยีในการแปรรูปผลผลิตทางการเกษตร  และยังขาดผู้รู้หรือวิทยากรมาแนะแนว

	ด้านการเมืองการปกครอง

5.ประชาชนในตำบลมีความรู้ความสามารถในด้านการเมือง การปกครอง
	5. ประชาชนยังขาดการมีส่วนร่วม และความร่วมมือในการบริหารจัดการเท่าที่ควร
	5. นโยบายของหน่วยเหนือเสริมสร้างความเข้าใจที่ดีระหว่างประชาชนและหน่วยงาน เพื่อร่วมกันพัฒนาที่ยั่งยืน
	5. การประชาสัมพันธ์และการสื่อสารของรัฐบาลยังไม่เป็นที่น่าพอใจของประชาชนมากนัก

	ด้านการศึกษา

6.  ประชาชนในพื้นที่นับถือศาสนาอิสลามมีความเคร่งครัดในหลักการของศาสนา และมีผู้รู้ในเรื่องศาสนาเป็นจำนวนมาก
	6.  ประชาชนให้ความสำคัญกับการเรียนศาสนาเป็นหลัก  และให้ความสำคัญกับการเรียนสายสามัญ  เป็นอันดับรอง 
	6.  เมื่อประชาชนมีความรู้ด้านศาสนาเป็นจำนวนมาก  จึงควรให้การสนับสนุน และพัฒนาแหล่งการเรียนรู้ พัฒนาผู้ที่จะมอบความรู้  เช่น  สถาบันทางการศึกษาในตำบลให้มีคุณภาพมากกว่าเดิม  และเปิดกว้างในการเรียนการสอน  สามารถพัฒนาให้เป็นศูนย์การเรียนการสอนระดับจังหวัด ภาคหรือประเทศได้
	6.   ขาดแคลนแหล่งเงินทุนและผู้สนับสนุนในการพัฒนาสถาบันทางการศึกษา  


3.2  การประเมินผลการนำแผนพัฒนาไปปฏิบัติในเชิงปริมาณปีงบประมาณ  พ.ศ.2553


สรุปการประเมินผลของการพัฒนาในปีที่ผ่านมา  เพื่อให้ทราบถึงผลการดำเนินงานของแผนพัฒนาองค์การบริหารส่วนตำบลวังพญา  ประจำปี 2553  ว่าประสบผลสำเร็จหรือไม่ซึ่งประกอบด้วย      5  ยุทธศาสตร์การพัฒนา  มีจำนวน  88  โครงการ  แผนพัฒนาองค์การบริหารส่วนตำบลวังพญา เพิ่มเติม  ประจำปี 2553  มีจำนวน  5  โครงการ  รวมทั้งสิ้น  93 โครงการ  ปรากฏว่ามีโครงการที่ได้รับการจัดสรรงบประมาณในปี 2553  มีจำนวน   71  โครงการ  คิดเป็นร้อยละ  76.34  และโครงการที่ไม่ได้รับการจัดสรรงบประมาณในปี 2553  มีจำนวน  22  โครงการ      คิดเป็นร้อยละ 23.66 ของโครงการทั้งหมด  สาเหตุที่จัดสรรงบประมาณไม่ได้ทั้งหมด  เนื่องจากงบประมาณมีจำนวนจำกัด
ตารางประเมินผลการดำเนินงานตามโครงการประจำปีงบประมาณ
	ที่
	แผนงาน
	จำนวนโครงการที่บรรจุในแผนพัฒนาสามปี(ปี 2553)
	ได้รับจัดสรรในงบประมาณปี 2553
	ไม่ได้รับการจัดสรรในปีงบประมาณ 2553

	1

2

3

4

5


	การพัฒนาด้านเศรษฐกิจและคุณภาพชีวิต
การพัฒนาด้านการพัฒนาหมู่บ้าน/ชุมชนน่าอยู่
การพัฒนาด้านการเสริมสร้างและรักษาความสงบเรียบร้อย
การพัฒนาด้านการบริหารองค์กร ศาสนา
และวัฒนธรรม

การพัฒนาด้านบริหารจัดการและอนุรักษ์ทรัพยากรธรรมชาติและ สิ่งแวดล้อม

	32
15
10
30
6

	26
10
5
27
3

	6
5
5
3
3


	                                         รวม
	93
	71
	22



3.3  การประเมินประสิทธิภาพของแผนพัฒนาในเชิงคุณภาพ  สรุปได้ดังนี้
	ลำดับที่
	ยุทธศาสตร์
	การประเมินประสิทธิภาพของแผนพัฒนาในเชิงคุณภาพ

	1
	ยุทธศาสตร์การพัฒนาเศรษฐกิจและคุณภาพชีวิต

	1   ทำให้เด็กนักเรียนมีสุขภาพทางด้านร่างกายที่แข็งแรง ลดปัญหาโรคภัยไข้เจ็บ
2   ผู้ด้อยโอกาสได้รับการดูแลที่ดีขึ้น
3    กลุ่มอาชีพในตำบล ได้รับการสนับสนุนงบประมาณก่อให้ เกิดการเรียนรู้และทักษะในอาชีพ ช่วยเหลือตนเองได้ในอนาคต
4.  ประชาชนมีสุขภาพร่างกายที่แข็งแรงปราศจากโรค
5.  เด็กนักเรียนได้รับการพัฒนาทักษะที่ดีขึ้น

	
	
	ข้อเสนอแนะ  ควรมีการพัฒนาอย่างต่อเนื่องและทั่วถึง

	2
	ยุทธศาสตร์การพัฒนาหมู่บ้าน/ชุมชนน่าอยู่

	1.ทำให้ประชาชนได้รับการบริการด้านสาธารณูปโภค สาธารณูปการเพิ่มขึ้น

2. ทำให้ประชาชนมีถนนหนทาง  สะพาน เพื่อความสะดวกในการขนส่งสินค้าหรือผลผลิตทางการเกษตรเพิ่มขึ้น
3.  ทำให้ประชาชนมีน้ำใช้ในการเกษตรตลอดฤดูกาล

	
	
	ข้อเสนอแนะ  ควรมีการพัฒนาในระดับต่อไปและอย่างทั่วถึง

	3
	ยุทธศาสตร์การเสริมสร้างและรักษาความสงบเรียบร้อย
	1.  ประชาชนมีส่วนร่วมในการพัฒนาท้องถิ่นเพิ่มมากขึ้น
2.  ผู้นำท้องถิ่น ผู้นำชุมชนมีศักยภาพมากขึ้น
3.  ประชาชนได้รับการช่วยเหลือจาก อบต.
4. เยาวชนมีความสามัคคี กลมเกลียว ในการแข่งขันกีฬาและห่างไกลจากยาเสพติด

	
	
	ข้อเสนอแนะ  ควรมีการพัฒนาอย่างต่อเนื่องและทั่วถึง

	4
	ยุทธศาสตร์การพัฒนาการบริหารองค์กร ศาสนา และวัฒนธรรม

	1.  การปฏิบัติงานของ  อบต.มีประสิทธิภาพที่ดีขึ้น
2.  ประชาชนได้รับการบริการที่ดีจาก อบต.
3.  ประชาชนได้รับรู้ข้อมูลข่าวสารเพิ่มมากขึ้น
4. ทำให้ประชาชนมีส่วนร่วมในการอนุรักษ์วัฒนธรรม
ท้องถิ่นมากขึ้น  

5.  ประชาชนได้รับการสนับสนุนทางด้านศาสนาเพิ่มมากขึ้น

	
	
	ข้อเสนอแนะ  ควรมีการพัฒนาอย่างต่อเนื่องและทั่วถึง

	5
	ยุทธศาสตร์การพัฒนาด้านบริหารจัดการทรัพยากรธรรมชาติและสิ่งแวดล้อม
	1.ทำให้ประชาชนมีส่วนร่วมในการอนุรักษ์ทรัพยากรธรรมชาติและสิ่งแวดล้อมเพิ่มมากขึ้น

	
	
	ข้อเสนอแนะ  ควรมีการพัฒนาในระดับต่อไปและอย่างทั่วถึง


จากการวิเคราะห์เชิงปริมาณ    ซึ่งจะเห็นได้ว่าจำนวนโครงการที่บรรจุไว้ในแผนพัฒนาตำบลวังพญา ประจำปี 2553  มีเป็นจำนวนมากกว่าจำนวนโครงการที่องค์การบริหารส่วนตำบลวังพญา ปฏิบัติเป็นรูปธรรมจริง  เหตุผลเนื่องจากองค์การบริหารส่วนตำบลมีข้อจำกัดในเรื่องงบประมาณการดำเนินการ ดังนั้น  จึงจำเป็นต้องจัดทำโครงการหรือกิจกรรมตามแผนงานที่สำคัญและมีความจำเป็นเร่งด่วนเพื่อบรรเทาความเดือดร้อนของประชาชน     สำหรับโครงการที่เป็นโครงการขนาดใหญ่ที่ต้องใช้งบประมาณในการดำเนินงานสูงกว่าที่ได้ตั้งไว้     เนื่องจากเป็นโครงการที่สำคัญ      แต่เกินกำลังงบประมาณขององค์การบริหารส่วนตำบล  จึงจัดตั้งไว้เพื่อขอสนับสนุนงบประมาณจากหน่วยงานที่รับผิดชอบต่อไป
************************************
42

